इस तरह मीडिया में हास्य की क्या उपयोगिता है इस संदर्भ में दो बातें उभर कर आती हैं। एक यह कि वह लोगों का इस तरह के कार्यक्रमों के माध्यम से मनोरंजन करना चाहता है। व्यक्ति की ज़िंदगी की नीरसता, काम की भागदौड़ इन सभी हालातों को वह समझ रहा है और इस फैक्टर का प्रयोग कर वह आम व्यक्ति के जीवन में स्फूर्ति जगाना चाहता है। लेकिन दूसरी सबसे महत्वपूर्ण बात यह है कि आज की तारीख में मीडिया एक बाज़ार है। ऐसा बाज़ार जहां होड़ है- एक दूसरे से आगे बढ़ जाने की। इसी एवज में अधिकाधिक लाभ कमाने और अपने साम्राज्य का यथासंभव विस्तार करने के लिए टिकाऊ संघटकों यथा विवादास्पद घटना और विशिष्ट व्यक्तियों के जीवन की चटपटी रिपोर्टिंग ;फिल्म जगत कीद्ध आदि बातों को प्रमुखता देना, जातीय एवं साम्प्रदायिक तनाव बढ़ाने वाली सनसनीखेज़ खबरों तथा सेक्स फार्मूलों का इस्तेमाल बहुतायत से किया जाने लगा है। हास्य का एक कार्यक्रम जब टी.आर.पी. रेटिंग में काफी हद तक ऊंचा चढ़ जाता है तो बाकी चैनलों व माध्यमों ;रेडियो, समाचार-पत्रोंद्ध में भी उसे अपनाया जाता है ताकि यह हिट फार्मूला उन्हें भी हिट कर दे और वे भी उनमें अर्थदोहन कर सकें। मीडिया बाज़ारवाद की प्रवृत्ति को ग्रहण किए हुए है। बाज़ार जहां लाभ देगा वहां वह स्वयं भी मुनाफा कमाएगा। हास्य के कार्यक्रमों में कोई बंधन नहीं रखा जाता। सुनाने वाला जब सामने बैठे मुख्य अतिथि को ही ‘जोक’ के माध्यम से गाली देता है, तब भी लोग हंसते हैं।